
Innvilget søknad om betinget skadefellingstillatelse på jerv i Tana kommune
Vi viser til deres søknad om felling datert 24.01.06.

Med hjemmel i viltloven § 12, jf. forskrift 18. mars 2005 nr. 242 om forvaltning av rovvilt (rovviltforskriften) § 13, jf. §§ 1 og 3, innvilger fylkesmannen Deres søknad om fellingstillatelse på en – 1 -  jerv i perioden 26.01.06 – 15.02.06.
Regional rovviltnemnd for region 8 (Troms og Finnmark fylker) fattet 16.06.05 vedtak om betinget fellingstillatelse på fire jerv i region 8. Fylkesmannen i Finnmark er gitt myndighet til å innvilge eller iverksette betinget skadefelling ved behov.

Begrunnelse for vedtaket
Skadefellingstillatelsen iverksettes for å forebygge tap av tamrein og sau. Området er et viktig beiteområde for både rein og sau, og benyttes av flere reinbeitedistrikt og beitelag. Både reindriften og sauenæringen har opplevd betydelige tap til jerv, og det ble dokumentert to jerveynglinger i Tana kommune våren 2005. 
Fylkesmannen gir støtte til ekstra vakthold i kalvingsperioden for reindriften, og til tidlig sanking av sau om høsten. Dette begrenser tapene noe, men vi anser det som nødvendig å redusere jervebestanden for å begrense tapene ytterligere. En reduksjon av bestanden er i tråd med rovviltforskriftens bestemmelse om at det skal være tre årlige ynglinger i Finnmark. Våren 2005 ble det registrert ti jerveynglinger i fylket. 

Vedtaket kan påklages til Direktoratet for naturforvaltning innen 3 uker, jf. Forvaltningsloven §§ 28 og 29. En eventuell klage skal fremsettes for Fylkesmannen, jf. Forvaltningsloven § 32.

Følgende vilkår er knyttet til iverksettelse av fellingstillatelsen:

1. Fellingstillatelsen gjelder fra og med 26.01.06 til og med 15.02.06
2. Fellingstillatelsen gjelder i Båteng og Rappat elgjaktfelt i Tana kommune.
3. Fellingslaget består av følgende medlemmer:

Truls Bjørnar Halvari (fellingsleder), fødselsdato 170276 

Arne A. Aslaksen, fødselsdato 190754

Magnar Aslaksen, fødselsdato 070257

Karl T. Sagen, fødselsdato 100545

Finn Sagen, fødselsdato 080267

Samtlige medlemmer må være kjent med gjeldende vilkår for fellingstillatelsen. Eventuelt nye medlemmer på fellingslaget må innmeldes til Fylkesmannens miljøvernavdeling før de kan delta i fellingen. 

4. Fylkesmannen skal holdes løpende orientert om utfallet av fellingen og skal rådføres ved viktige avgjørelser. 

5. Det stilles ikke krav om løst jegeravgift eller avlagt skyteprøve for storvilt, men deltakerne i fellingsforsøket forplikter seg til å utøve fellingen på en human og sikkerhetsmessig forsvarlig måte, jf. viltlovens § 19.

6. Krav til våpen/ammunisjon: Hagle kan benyttes ved felling av jerv og gaupe, men ikke til felling av ulv og bjørn. Krav til rifleammunisjon jf. § 16 i forskrift om utøvelse av jakt og fangst (2002.03.22 nr 0313): under jakt med rifle på jerv og gaupe skal det brukes ammunisjon med ekspanderende prosjektil og anslagsenergien skal være minst 980 joule (100 kgm) målt på 100 meters avstand, E100 . 
7. I medhold av forskrift om forvaltning av bjørn, jerv, ulv og gaupe § 3, gis det tillatelse til nødvendig bruk av motorkjøretøy. Motorkjøretøy kan ikke nyttes under forsøk på felling eller under selve fellingen. I tillegg må det søkes den aktuelle kommunen om dispensasjon etter motorferdselloven for å benytte motorkjøretøy i området. 

8. Utført felling skal straks meldes til Fylkesmannens miljøvernavdeling (tlf: 78 95 03 59 / mob. 93 49 43 80) og til Fjelltjenesten i Tana (tlf. 78 92 78 83 / 78 92 78 82 / 91 62 20 04 / 99 25 36 09). Meldingen skal inneholde opplysninger om tid og sted for fellingen. Fellingsstedet skal påvises dersom Fylkesmannen ber om dette.

9. Dersom dyr såres under forsøk på felling, skal jaktlaget gjøre det de kan for å få avlivet dyret. Jaktlaget forplikter å forvisse seg om at påskutt dyr er truffet. Dersom ettersøk av eventuelt såret dyr etter første dag er uten resultat, skal lederen for fellingslaget underrette kommunen og Fylkesmannen. Medlemmene i det oppnevnte jaktlaget skal da uten godtgjørelse bistå kommunen i det videre ettersøket.

10. Felt dyr skal ivaretas og håndteres på en slik måte at skrotten ikke ødelegges eller forringes unødig. Felt dyr skal så raskt som mulig bringes til Fjelltjenesten avd. Tana. Felt dyr tilhører Viltfondet.
11. Fylkesmannen dekker dokumenterte utgifter i forbindelse med fellingen med  

      inntil kr 15 000,- for hele jaktlaget Det bes om at originale kvitteringer for utlegg  

      vedlegges. Kostgodtgjørelse er 200,- kr pr. jaktdøgn pr. jeger. Kilometergodtgjørelse er          

      3,- kr pr. km for bil og 6,10 kr pr. km for snøskuter. Dokumenterte utgifter, kost- og   

      kilometergodtgjørelse for hele jaktlaget settes opp i en samlet regning og sendes til 

      fylkesmannen når fellingsforsøket er avsluttet. 
12. Fellingsleder skal føre en fellingslogg som viser når jaktlaget har vært ute og i hvilket 

område fellingsforsøket har foregått. Loggen sendes inn sammen med regningen fra jaktlaget.

13. Fylkesmannen vurderer bestandssituasjonen og skadesituasjonen fortløpende, 

       og kan på eget initiativ oppheve denne tillatelsen. 

	Med hilsen

Trond Aarseth
fung. fylkesmiljøvernsjef
	Paul A. Nilsen
rovviltkonsulent

